ฮั่งเส็งปิดเช้าบวก 27.58 จุด จากคาดการณ์จีนกระตุ้นศก.
ฮั่งเส็งปิดเช้าบวก 27.58 จุด จากคาดการณ์จีนกระตุ้นศก.
9 พ.ย. 2558

ดัชนีฮั่งเส็งตลาดหุ้นฮ่องกงปิดบวกในเช้าวันนี้ โดยดัชนีฮั่งเส็งเพิ่มขึ้น 27.58 จุด หรือ 0.12% ปิดภาคเช้าที่ 22,894.91 จุด จากกระแสคาดการณ์ว่าทางการจีนอาจใช้มาตรการกระตุ้นเศรษฐกิจเพิ่มเติม หลังยอดส่งออกของจีนหดตัวลงในเดือนต.ค.
ทั้งนี้ ยอดส่งออกของจีนหดตัวลง 3.6% แตะ 1.23 ล้านล้านหยวนในเดือนต.ค. ขณะที่ยอดนำเข้าเดือนต.ค.ร่วงลง 16% สู่ระดับ 8.3314 แสนล้านหยวน ส่วนยอดเกินดุลการค้าพุ่งขึ้น 40.2% อยู่ที่ 3.9322 แสนล้านหยวน
ส่วนมูลค่าการค้าระหว่างประเทศเดือนต.ค.ของจีน ร่วงลง 9% เมื่อเทียบรายปี แตะ 2.06 ล้านล้านหยวน (3.2462 แสนล้านดอลลาร์สหรัฐ) ซึ่งปรับตัวลงมากกว่าตัวเลขเดือนก.ย.ที่หดตัวลง 8.8%